Cum arată noua schemă de compensare la energie? Ministrul Energiei: „Vom publica în transparență propunerea de act normativ”
Ministrul Energiei a anunțat, luni seară, că actul normativ privind noua schemă de sprijin pentru prețul la energie va fi pus în dezbatere publică în această săptămână. „Scenariul de bază este continuarea actualei scheme pentru minim 3 luni pentru energie electrică, iar pentru gaze pentru 12 luni, ca să acoperim anul gazier și să susținem procesul de reumplere a depozitelor de gaze, pe parcursul acestui an”, a scris, pe Facebook, Sebastian Burduja.